1. **MAMA**

Filmska pesem o mami in hčeri. Tretji del »trilogije o bolečini in lepoti« Vlada Škafarja je doživel svetovno premiero na filmskem festivalu v Rotterdamu v sekciji Svetla prihodnost.

Slovenija / Italija / BiH, 2016
93 min
slovenščina, italijanščina

**režija** Vlado Škafar

**fotografija** Marko Brdar
**montaža** Jelena Maksimović, Vlado Škafar
**glasba** Mater Vladimírja Godárja v izvedbi Ive Bittove, Ribbon Bow v izvedbi Karen Dalton
**zvok** Julij Zornik

**igrajo** Nataša Tič Ralijan, Vida Rucli, Gabriella Ferrari, Pierluigi Di Piazza

Mati odpelje hčer v tujo deželo in jo zapre v hišo v odročni vasici. Čeprav med seboj ne govorita, je jasno, da ima hči samouničevalne težnje. Potovanje, ki se začne kot materin poskus, da bi rešila svojega otroka, postane vse bolj čarobna duhovna pustolovščina, na kateri mati znova prebudi življenje v sebi.

Festivali, nagrade
Nagrada anno uno, I Mille Occhi - Trst 2016. Vesna za najboljšo fotografijo in nagrada Združenja slovenskih filmskih kritikov - FSF, Portorož 2016. Svetovna premiera – Rotterdam.

<https://www.youtube.com/watch?v=JG9nPc7vSOY&list=UULSIj4sZ4Pvvb6WdJet0lqg&index=101>

1. **DOTIK VODE
L'effet aquatique**

»Romantična komedija , ob kateri boste namenoma pozabili plavati!«

Islandija / Francija, 2016,

83 min

**režija** Sólveig Anspach
**scenarij** Sólveig Anspach, Jean-Luc Gaget
**fotografija** Isabelle Razavet
**glasba** Martin Wheeler
**montaža** Anne Riegel
**produkcija**Skúli Fr. Malmquist, Patrick Sobelman
**igrajo**Samir Guesmi (Samir), Florence Loiret Caille (Agathe), Philippe Rebbot (Reboute), Estéban (Daniel), Didda Jónsdóttir (Anna), Olivia Côte (Corinne), Frosti Runólfsson (Frosti), Johanna Nizard (Sofia), Ingvar Eggert Sigurðsson (Siggi)

Samir je visok, suhljat upravitelj žerjava v štiridesetih letih, ki se na prvi pogled do ušes zaljubi v Agathe. Ko odkrije, da njegova simpatija dela kot plavalna učiteljica v mestnem bazenu, se odloči in se vpiše na tečaj plavanja, pa četudi so njegove plavalne spretnosti povsem dobre. Njegova laž vzdrži le tri treninge, nato pa na dan priplava resnica. Agathe sovraži lažnivce in vzroji. Da bi mu ušla, se odpravi na poslovno pot na Islandijo, med nesojenima ljubimcema pa zazeva ocean. Toda niti ocean ne ustavi Samirjevih čustev in še posebej ne njegove neuničljive trme ...

Sólveig Anspach (1960 – 2015) je v zadnjem filmu pred prezgodnjo smrtjo ponudila navihano mešanico burleske in romantične komedije, v kateri se zrcali njeno ameriško-islandsko poreklo.

<https://www.youtube.com/watch?v=VI72mDmfTtY>

1. **RDEČA ŽELVA
La Tortue rouge**

Presunljiva, poetična animirana alegorija o ljubezni, večnem kroženju življenja, človekovi povezanosti z naravo ter globokih vezeh družine v de Witovem edinstvenem minimalističnem slogu in produkciji slovitega japonskega studia Ghibli. Oskarjevska nominacija za najboljši animirani film!

Francija / Belgija / Japonska, 2016
80 min
brez dialogov

**režija**Michaël Dudok de Wit
**scenarij**Michaël Dudok de Wit, Pascale Ferran po režiserjevi izvirni zgodbi
**montaža** Céline Kélépikis
**glasba** Laurent Perez del Mar
**vodja animacije** Jean-Christophe Lie
**produkcija** Takahata Isao, Suzuki Toshio, Vincent Maraval

Moški se po brodolomu znajde na samotnem tropskem otoku, ki ga naseljuje le nekaj rakov in ptic. Na vsak način se skuša vrniti domov, toda načrte mu vsakič prekriža orjaška rdeča želva, ki uniči možev splav. Ko mu nekega dne sledi na kopno, jo v besu potolče. A njeno telo se čez noč spremeni v mlado žensko.

<https://www.youtube.com/watch?v=w0kI72ovDuA>

1. **NEGOVALKA
Domácí Péče**

Grenko-sladka komična drama Negovalka se najpomembnejših življenjskih vprašanj loteva v lahkotnem slogu češke podeželske komedije. Film je prejel nagrado za najboljšo igralko na festivalu v Karlovih Varih.

Češka / Slovaška, 2015
92 min
češčina

**režija**Slávek Horák
**scenarij** Slávek Horák
**fotografija** Jan Štastný
**montaža** Vladimír Barák
**produkcija** Slávek Horák
**igrajo**Alena Mihulová, Boleslav Polívka, Tatiana Vilhelmová, Zuzana Kronerová, Sara Venclovská

V majhni vasi na Južnem Moravskem predana patronažna sestra Vlasta skrbi za svoje muhaste paciente. Obenem je požrtvovalna žena in mati, ki potrebe drugih vedno postavlja pred lastne. Potem pa se nekega dne vse spremeni in Vlasta spozna, da bo morda prvič v življenju ona tista, ki bo potrebovala pomoč.

<https://www.youtube.com/watch?v=H8JuCJ8ZYXw>

1. **DAN OSVOBODITVE
Liberation day**

Glasbeni dokumentarec o zgodovinskem koncertu skupine Laibach v Severni Koreji.

Norveška / Latvija / Velika Britanija / Slovenija, 2016
100 min
angleščina, korejščina

**režija** Uģis Olte, Morten Traavik
**fotografija** Valdis Celmiņš, Sven-Erling Brusletto
**montaža** Gatis Belogrudovs, Uģis Olte
**glasba** Laibach
**producenti** Uldis Cekulis, Morten Traavik
**produkcija**VFS Films, Traavik.info
**koproducenti**Tommy Gulliksen, Hans Lukas Hansen, Linn Aronsen, Miha Černec
**koprodukcija**Mute Records, Norsk Fjernsyn, Staragara
**nastopajo** Komite za kulturne odnose Demokratične ljudske republike Koreje, Laibach, Slavoj Žižek.

Skupina Laibach je na presenečenje vsega sveta postala prvi tuji rock bend, ki je kadarkoli nastopil v Severni Koreji. Ob srečanju s strogo ideologijo in kulturnimi razlikami se skupina le s težavo prebija skozi šivankino uho cenzure, preden jo spustijo pred občinstvo, ki se še nikoli ni soočilo z alternativnim rokenrolom. Medtem na mejo med obema Korejama postavljajo propagandne zvočnike in odštevanje do začetka vojne se začne. Hribi oživijo … z zvoki glasbe.

<https://www.youtube.com/watch?v=72th9Zdyfno>

1. **BUČKO
Ma vie de Courgette**

Lutkovni animirani film o zaupanju, pripadnosti in iskanju družine. Švicarski kandidat za oskarja, nagrajenec evropske filmske akademije za najboljši celovečerni animirani film in nominiranec za zlati globus za najboljši animirani film.

Švica / Francija, 2016
66 min

sinhroniziran v slovenščino

**režija**Claude Barras
**scenarij** Céline Sciamma
**po romanu** Gilles Paris
**vizualna podoba** Claude Barras
**animacija**Kim Keukeleire
**fotografija** David Toutevoix
**glasba**Sophie Hunger
**montaža** Valentin Rotelli
**lutke**Gregory Beaussart

Devetletni Ikar, ki raje vidi, da ga kličejo Bučko, se mora preseliti v mladinski dom, kjer živijo tudi drugi otroci brez staršev. Oranžnolasi Simon, ki se igra, da je šef, in se ne mara tuširati, Ahmed, ki moči posteljo, Žižola, ki večkrat pojé vso zobno pasto, in prav tako nova v domu, simpatična Kamilica. Ta se heca, da je v domu pristala zato, ker jo je mama vsako jutro silila, da se obleče v dinozavra. V resnici ima vsak od njih za seboj težko otroštvo, v novem domu pa se povežejo, si kljub nagajanju stojijo ob strani, in težko si je predstavljati, da bi se ločili. Ponoči raziskujejo dokumente, se pogovarjajo o žgečkljivih temah in se v sobi celo kepajo s snegom. Posebno navezana sta Bučko in Kamilica. Bučko ima tudi odraslega prijatelja, prijaznega policista Rajmonda, ki ponudi povsem novo priložnost ...

<https://www.youtube.com/watch?v=XAGWygKM21U>

1. **MOJA SESTRA SUHICA
Min lilla syster**

Ko odraščanje postane strašljivo, lahko vez med sestrama reši življenje. Zgodba o družini, ljubezni, sestrstvu in solidarnosti, povedana s toplino, globino in nežnim humorjem.

Švedska, Nemčija, 2015

95 min

švedščina

**režija**Sanna Lenken
**scenarij**Sanna Lenken
**igrajo**Rebecka Josephson, Amy Deasismont, Annika Hallin, Henrik Norlén, Maxim Mehmet, Ellen Lindbom, Åsa Janson, Hugo Wijk, Karin de Frumerie
**fotografija**Moritz Schultheiß
**montaža** Hanna Lejonqvist
**producentka** Annika Rogell

Dvanajstletna Stela je na pragu vznemirljivega obdobja pubertete. Zaljubljena je v štirikrat starejšega trenerja drsanja. Neprestano se primerja s starejšo sestro Katjo, uspešno drsalko in dijakinjo, ki je izraz popolnosti na vseh področjih. Starša jo obožujeta in Stela želi slediti njenim stopinjam, da bi pridobila malo njune pozornosti tudi zase. Vendar raztresena starša ne opazita tega, kar vidi Stela: Katja se ne počuti dobro, preveč trenira in premalo jé. Steli se svet obrne na glavo, ko odkrije, da se starejša sestra sooča z motnjo hranjenja. Bolezen pripelje družino na rob propada in Stela mora sprejeti pomembne odločitve.

1. **KO LJUBEZNI NI VEČ
L'Économie du couple**

Film, ki razpre široko paleto silovitih čustev, ki jih iz nekoč ljubečega para iztisne ločitev.

Francija / Belgija, 2016,

100 min

francoščina

**režija** Joachim Lafosse
**scenarij** Fanny Burdino, Joachim Lafosse, Mazarine Pingeot, Thomas van Zuylen
**fotografija** Jean-François Hensgens
**montaža** Yann Dedet
**produkcija** Jacques-Henri Bronckart, Olivier Bronckart, Sylvie Pialat, Benoît Quainon
**igrajo** Bérénice Bejo, Cédric Kahn, Marthe Keller, Jade Soentjens, Margaux Soentjens

Po petnajstih letih skupnega življenja se Marie in Boris odločita za ločitev. Skupaj s hčerama živita v hiši, ki jo je kupila Marie, Boris pa jo je popolnoma obnovil. Ker si Boris ne more privoščiti novega stanovanja, Marie pa mu ne namerava izplačati tako visokega deleža, kot ga zahteva, še vedno živita skupaj. V resnici nobenemu od njiju ni čisto vseeno za drugega, čeprav sta si neprestano v laseh.

<https://www.youtube.com/watch?v=F9zDmKIOnQw>